cyanic-selkie/wikianc huggingface dataset:
Age of Aquarius
Age of Aquarius on Revolution Renaissance -yhtyeen albumi, joka julkaistiin 23. maaliskuuta 2009. Albumi nousi Suomen virallisen listan sijalle 33.
Paul Gauguin
Eugène Henri Paul Gauguin (ransk. [pɔl ɡo.ɡɛ̃], 7. kesäkuuta 1848 Pariisi, Ranska – 8. toukokuuta 1903 Hiva Oa, Ranskan Polynesia) oli ranskalainen jälki-impressionistinen taidemaalari. Gauguin tunnetaan Bretagnen Pont-Avenissa, Arlesissa sekä Ranskan Polynesiassa tekemistään maalauksista. Lisäksi hän valmisti veistoksia, keramiikkaa, puuleikkauksia ja puupiirroksia.
Gauguin sai vaikutteita aikansa nykytaiteesta sekä kansantaiteesta ja japanilaisista puupiirroksista. Vähitellen hän hylkäsi perspektiivin ja lakkasi etsimästä hienostuneita värisävyjen vaihteluita hakien sen sijaan kullekin pinnalle yhden värin.
Gauguin vaikutti modernin taiteen kehitykseen, varsinkin Nabis-ryhmään ja symbolismiin, ja oli Pont-Avenin koulukunnan tärkeä taiteilija. Hän oli syntetismin perustaja, josta tuli ekspressionismin tiennäyttäjä.
Varhaisvaiheet
Vuoden 1848 väkivaltaisuudet pakottivat poliittisen toimittajan Pierre Guillaume Clovis Gauguinin, hänen vaimonsa sekä vuoden vanhan Paulin ja sisarensa pakenemaan Pariisista Peruun elokuussa 1849. Merimatkan aikana Clovis kuoli sydänkohtaukseen.
Perheen äiti oli Aline Maria Chazal, puolittain perulaisen sosialistijohtajan ja feminismin esitaistelijan Flora Tristanin tytär. Perhe asui seuraavat viisi vuotta Limassa ja journalistin poika Paul sai lähtemättömiä vaikutteita Inkojen kulttuurista. Perhe palasi Orléansiin pojan ollessa kuusivuotias, missä hän opetteli ranskan kielen ja menestyi hyvin koulussa.
Paul värväytyi 17-vuotiaana kauppalaivastoon ja vietti seuraavat kuusi vuotta enimmäkseen merellä. Ollessaan merellä hän sai viestin äitinsä kuolemasta. Kolme vuotta myöhemmin Gauguin näki Ranskan ja Preussin välisen sodan meritaisteluita Pohjanmerellä vuonna 1870.
Kiinnostus taiteeseen herää
Paulin palattua Pariisiin suku auttoi nuorukaista saamaan työpaikan pörssimeklarina vuonna 1872. Samana vuonna hän kiinnostui maalaamisesta 27-vuotiaana ja hänestä tuli asialleen omistautunut sunnuntaimaalari.
Gauguin elätti itseään kiinnittämällä julisteita rautatieyhtiölle. Seuraavan kolmen vuoden aikana hän maalasi ainoastaan sopivia ja alulle pantuja maalauksia. Tänä aikana hänen taiteensa koki jyrkän muutoksen, osittain symbolismin vaikutuksesta. Maalauksessa Clovis nukkuu (1884) oudot valkoiset ”esineet” leijuvat ilmassa kuvaten pojan unta.
Syksyllä 1887 Gauguin pakeni jälleen, tällä kerta Bretagneen, jossa eläminen oli halvempaa. Hän löysi maailman, joka tuntui hänestä primitiiviseltä, ja sellaisena puhtaalta ja vastustamattoman viehättävältä. Kuitenkin hän palasi Pariisiin, jossa puuhasi saviruukkujen tekemisen kanssa. Gauguinin keramiikka muistutti esikolumbiaanista taidetta.
Pian tämän jälkeen Gauguin matkusti Panamaan, joka osoittautui vähemmän ihmeelliseksi kuin mitä hän odotti. Sieltä hän matkusti Martiniquelle, jossa hän sairasti pääosan ajasta.
Menestystä taiteilijana
Gauguinin palattua Pariisiin Vincent van Goghin veli Theo palkkasi hänet tarjoten kuukausittaisen maksun. Tapaaminen Émile Bernardin kanssa elokuussa 1888 johti kahden taidemaalarin lyhyeen ja tiiviiseen yhteistyöjaksoon, mikä vaikutti Gauguiniin paljon. Maalauksiin, kuten Näkymä saarnasta (1888) ilmestyi selvästi rajattuja sommitelmajakoja.
Lyhytaikainen yhteistyö Vincent van Goghin kanssa Arlesissa alkoi lokakuussa 1888 ja päättyi voimakkaaseen kiistaan, johon Gauguin vaikutti paljon. Gauguinin maalauksessa Bonjour Monsieur Gauguin (1889) paletti on puhtaasti Van Goghilta omaksuttu. Hapon väriset keltaiset toistuivat myöhemmin Gauguinin maisemamaalauksissa, kuten Sadonkorjuu: Le Pouldu (1890) ja Parahi te Marae (”Tuolla on temppeli”), joka syntyi kaksi vuotta myöhemmin Tahitilla.
Bernardin ja Van Goghin yhteisvaikutuksesta Gauguin omaksui uuden lähestymistavan maalaukseen, joka avasi oven moderniteettiin. Väri ei kuvannut enää sitä mitä silmä näkee, vaan esitti tyylitellyn tulkinnan maailmasta litteinä, vierekkäin asetettuina värialueina ilman syvyyttä tai atmosfäärin vaikutuksia.
Tahitille
Gauguin alkoi maalata saaren maisemia Bretagnen kautensa väreillä, joissa oli siellä täällä keltaisia juovia Van Goghin tyyliin. Siinä ympäristössä syntyivät tahitilaisnaisten veistokselliset hahmot. Maalauksessa Parau na te Varua ino (”Paholaisen sanat”, 1892) on merkkejä aikaisempina vuosina omaksutuista vaikutteista.
Luettelo GP3-sarjaa johtaneista kuljettajista
Tämä on luettelo kuljettajista, jotka ovat johtaneet vähintään yhden kilpailun ajan GP3:sten MM-sarjaa. Jos johtajia on ollut samassa kilpailussa useampia, kuljettajien järjestykseen vaikuttavat voittojen määrä, muut kisasijoitukset tai kuljettajista nopeimmin pisteitä keränneen rooli.
Paul Gauguin
Tahitille
Vuosina 1891–1893 Gauguin asui Tahitilla, kuten myös vuodesta 1895 alkaen kuolemaansa asti. Siellä hänen maalauksiinsa tuli yksinkertaisia muotoja ja kirkkaita värejä. Hänen kuuluisimpia maalauksiaan ovat polynesialaisten naisten muotokuvat ja henkilöasetelmat. Gauguin kuoli vuonna 1903 lääkeriippuvuuden heikentämänä sydänkohtaukseen Hiva Oa -saarella Ranskan Polynesian Marquesassaarilla.
Myyttien tekijä
Gauguin alkoi rakentaa omaa persoonaansa vuonna 1887 omakuvillaan ja julistamalla, että ”jokainen hänen merkittävä teoksensa on parempi kuin edellinen”. Hän opetteli maalaamaan toimiessaan kymmenen vuoden ajan pörssimeklarina ja ostaessaan toisten taiteilijoiden teoksia.
Gauguin oli tarinankertoja ja häpeämätön totuuden manipulaattori, kuten myös taitava itsemarkkinoija, eräänlainen itsetietoinen shokkitaktiikan käyttäjä, jonka saattaisimme yhdistää taiteilijoiden nykypolveen. Taidekriitikko Holland Cotterin mukaan hänen omakuvansa ovat pikemminkin itsedramatisointeja kuin taltiointeja siitä, miltä hän näytti, projektioita siitä, miltä hänestä tuntui. Vuonna 1889 hän kuvasi itsensä murheellisena, hylättynä Jeesuksena Getsemanessa ja seuraavaksi pistäväkatseisena, käärmettä hyväilevänä saatanana. Myöhemmin hän maalasi itsensä Johannes Kastajana, marttyyrinä. Hän koki olevansa Johanneksen tapaan ääni erämaassa, joka tuomitsi aikansa korruptoidun modernin Euroopan ja tarttui niihin ei-länsimaisten kulttuurien ihanteisiin, jotka olivat moraalisen viattomuuden tilassa.
Kun Gauguin saapui Tahitille, hän huomasi pettyneenä, että eurooppalaiset lähetyssaarnaajat olivat tehneet kovasti töitä jo kauan. Saari oli ollut jo pitkään Ranskan siirtomaa ja kristinusko oli asettunut sinne vakaasti. Tahitilainen alkuperäiskulttuuri oli heikentynyt. Uhkeiden tyttöjen sijaan hän löysi naisia, jotka olivat pukeutuneita kaulaan asti kaapuihin, ja jotka kävivät kirkossa sunnuntaisin.
Yleensä Gauguin maalasi tahitilaisnaiset alastomina tai primitiivisesti pukeutuneina, sekoittaen kaukaisen menneisyyden ja oman mielikuvituksensa. Hänen alastomat nuoret tyttönsä sopivat mielikuvaan Tahitista uutena Cytherana (Venuksen synnyinpaikkana), jota ranskalainen tutkimusmatkailija Louis Antoine de Bougainville oli popularisoinut. Vuonna 1897 Gauguin julkaisi Noa Noan, kirjan tahtilaisista tarinoista, jotka hän väitti keränneensä eräältä rakastajattareltaan. Todellisuudessa hän kopioi ne J.A. Moerenhoutin kirjasta Voyage aux îles du Grand Océan.
Taiteilija oli edellä aikaansa siten, että hän rakensi oman kuvansa viitaten itseensä (valheellisesti) inkana, koska oli kasvatettu Perussa. Hän suoranaisesti pelästytti aikalaisiaan, kun hän maalasi itsensä 1889 Kristukseksi, jolla oli punainen tukka, kuten ystävällään Van Goghilla maalauksessa Kristus oliivipuutarhassa.
Murati järv
Maantietoa
Järven pinta-ala on 66 hehtaaria ja se on 1,8 kilometriä pitkä ja 700 metriä leveä. Vedenpinnan korkeus on keskimäärin 171,9 metriä mpy. Sen laskujoki on Vaidava jõgi ja tulo-ojina ovat Allumäe oja, joka laskee Majori järvestä, ja Kuura jõgi, joka laskee Palojärvestä. Allumäe oja toimii hetken Latvian rajajokena samoin kuin tekee Vaidava jõgi, joka kuuluu Gaujan valuma-alueeseen. Pieni osa (11,2 ha ) järven eteläpäästä kuuluu Latvialle. Järven valuma-alueen laajuus on 84,3 neliökilometriä. Järvi on luodattu ja sen keskisyvyys on 3,6 metriä ja suurin syvyys 4,3 metriä. Järven tilavuudeksi on arvioitu 0,00139 kuutiokilometriä eli 1,39 miljoonaa kuutiometriä. Järven rantaviivan pituus on 5,3 kilometriä ja sen rannat ovat metsää tai suota lukuun ottamatta järven pohjoispään peltomaita. Riian ja Pihkvan välinen maantie ohittaa järven luoteispuolelta ennen rajan ylittämistä.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu.
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on rehevöitynyt.
Luontoarvoja
Järvessä viihtyvät hauki, suutari, ahven, särki ja lahna.
Geoff Cameron
pienoiskuva|Geoff Cameron Geoffrey Scott ”Geoff” Cameron (s. 11. heinäkuuta 1985 Attleboro, Yhdysvallat) on yhdysvaltalainen jalkapallopuolustaja, joka pelaa Englannin Valioliigan Stoke Cityssä ja Yhdysvaltain maajoukkueessa. Hän on pelannut 55 maaottelua ja tehnyt niissä neljä maalia vuosina 2010–2017.
Stephensaartensammakko
Stephensaartensammakko elää vain kahdella pienellä alueella Stephen-saarella Marlborough Soundsilla Uuden-Seelannin eteläsaaren pohjoisosissa.
Sammakolla on esihistoriallinen häntälihas, vaikkei sillä häntää olekaan. Sen silmät ovat pyöreät eikä sillä ole ulkoista tärykalvoa. Sammakot eivät elä nuijapäävaihetta, vaan kehittyvät munassa olevan hyytelömäisen massan sisällä, joten ne eivät tarvitse kehittyäkseen vettä, jossa uida. Sen sijaan aikuiset sammakot tarvitsevat ehdottomasti kostean elinympäristön, sillä ne kuolevat nopeasti kuivissa olosuhteissa.
Stephensaartensammakkoja on vaikea löytää harvinaisuutensa vuoksi sekä siksi, että niiden suojaväri on hyvä, ne ovat yöeläimiä ja lisäksi ne eivät kurnuta. Sammakot ovat tavallisimmin tummanruskeita ja niissä on vihreitä ja vaaleanruskeita laikkuja.
Suojelu
Sammakkoja eli vuoteen 1992 asti vain hyvin pienellä alueella. Tämä alue altistui pahoin säätilojen vaihtelulle, sillä alueelta hävisi osittain suojaava kasvipeite. Sammakkojen suojeluksi lähimaastoon tehtiin erillinen elinalue, joka suojattiin petoeläimiä estävin aidoin (erityisesti tuatarat olivat sammakoille vakava uhka). Toukokuussa 1992 tälle alueelle siirrettiin 12 aikuista sammakkoa ja alue "täytettiin" sammakoille sopivalla riistalla...
Salvakoe
Salvakoe on yleensä alle 10-vuotiaille lapsille tuberkuliinilla tehtävä koe tuberkuloosin toteamiseksi. Koe aloitetaan hieromalla ihoon tuberkuliinisalvaa, joka sitten peitetään laastarilla. Potilaalla on tuberkuloosi, jos viimeistään kolmen vuorokauden päästä kyseiseen kohtaan on ilmestynyt joukko punaisia näppylöitä. Kokeen ottivat käyttöön itävaltalainen lastenlääkäri Franz Hamburger (1874–1954) ja saksalainen lastenlääkäri Ernst Moro (1874–1951) vuonna 1903.
Solitaire (laiva)
Solitaire on maailman suurin putkenlaskualus. Alus on rakennettu Mitsubishi Heavy Industries -telakalla Hiroshimassa Japanissa Trentwood-nimellä alun perin kuivalastialukseksi. Nykyiselle omistajalle, sveitsiläiselle Allseas Groupille se on kuulunut vuodesta 1992, jonka jälkeen se on muutettu putkenlaskualukseksi.
Alus on osallistunut muun muassa Pohjanmerellä sijaitsevan Europipe II ja Itämerellä kulkevan Nord Stream -maakaasuputken rakentamiseen.
Ohepalu järv
pienoiskuva|Quadkopteri video Ohepalu suossa ja järvestä Ohepalu järv (myös Ohepalu Suurjärv) on Virossa Kadrinan kunnassa Länsi-Virumaalla Pandiveren ylängöllä sijaitseva järvi.
Maantietoa
Järvi sijaitsee keskellä Ohepalu rabaa (suo) ja sen pinta-ala on 68 hehtaaria (ha) ja se on 1,2 kilometriä pitkä ja 950 metriä leveä. Vedenpinnan korkeus on keskimäärin 91,0 metriä mpy. Järveen on kaivettu neljä suo-ojaa, joista etelään suuntautuva on yhdistetty Rutka kraaviin, joka yhtyy Valgejõgeen. Järven valuma-alueen laajuus on 7,5 neliökilometriä. Järvi on luodattu ja sen keskisyvyys on 0,5 metriä ja suurin syvyys 2,5 metriä. Järven laskennalliseksi tilavuudeksi voidaan määrittää 0,00034 kuutiokilometriä eli 0,34 miljoonaa kuutiometriä. Järven rantaviivan pituus on 3,3 kilometriä ja rannat ovat kaikkialla suota.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma.
Järvi luokitellaan limnologisesti dystrofiseksi järveksi, jos järven vedessä on korkea humuspitoisuus (, DY). Tällainen järvi sijaitsee usein suon äärellä ja järveen laskee humuspitoista suovettä, joka laskee samalla veden happamuuden alhaiselle tasolle (pH on alle 7).
Luontoarvoja
Suojärvi oli aiemmin niin sanottu umpijärvi eli siinä ei ollut ojia. Lammen yleisin kala on hauki. Järvi on ympäröivän suon kanssa suojeltu.
Naseeruddin Shah
Naseeruddin Shah (s. 20. heinäkuuta 1950 Barabanki, Uttar Pradesh, Intia) on intialainen näyttelijä. Häntä pidetään yhtenä Intian parhaista näyttelijöistä. Shah on voittanut useita arvostettuja palkintoja, kuten kolme National Film Awards -palkintoa ja kolme Filmfare Awards -palkintoa. Intian valtio myönsi hänelle Padma Shri -palkinnon vuonna 1987 ja Padma Bhushan -palkinnon vuonna 2003.
Yksityiselämä
Shah on naimisissa näyttelijä Ratna Pathakin kanssa. Heillä on kaksi poikaa, näyttelijät Imaad Shah ja Vivaan Shah, minkä lisäksi Shahilla on tytär ensimmäisestä avioliitostaan.
Torrensjärvi
Torrensjärvi on  järvi, joka sijaitsee Etelä-Australian osavaltiossa Australiassa 345 kilometriä pohjoiseen Adelaiden kaupungista. Järven pituus on 120 kilometriä, leveys 65 kilometriä ja pinta-ala noin 5 700 neliökilometriä. Se on maailman 26. suurin järvi ja Australian toiseksi suurin järvi. Torrensjärven löysi Edward John Eyre vuonna 1839, joka nimesi sen eversti Robert Torrensin mukaan. Järveä ympäröi Torrensjärven kansallispuisto.
Joukko ja valta
Omaelämäkerrallinen tausta
Kirjan taustalla ovat Canettin omat joukkoelämykset 1920–1930-luvun Saksassa ja Itävallassa, erityisesti Walther Rathenaun murhaa seuranneet mielenosoitukset Frankfurtissa vuonna 1922 ja Wienin oikeuspalatsin tulipalo vuonna 1927. Canetti joutui pakenemaan Wienistä Lontooseen, kun Itävalta liitettiin natsi-Saksaan vuonna 1938 (Anschluss). Hän luopui muusta kirjallisesta työstään ja keskittyi kirjoittamaan Joukkoa ja valtaa kahdenkymmenen vuoden ajaksi. Vuoteen 1948 saakka hän tutki lähdeaineistoa ja vasta sen jälkeen alkoi kirjoittaa teosta.
Muistelmatrilogiassaan Canetti kuvaa, kuinka hän kiinnostui joukkoilmiöistä ja alkoi tutkia niitä.
Aihepiirit
Canetti tarkastelee teoksessaan joukkoilmiöitä ja vallankäyttöä. Vaikka hänen työnsä on paljolti Gustave Le Bonin ja Sigmund Freudin kritiikkiä, ei näitä kirjoittajia mainita alkuteoksessa nimeltä. Canetti keskittyy tarkastelemaan joukkoilmiöiden ja vallankäytön luonnetta, eikä hän tutki niiden yksilöllistä syntykehitystä siten kuin esimerkiksi psykoanalyysi tekee. Historiallisilla kuvauksilla on Canettille yhtä suuri merkitys kuin myyteillä ja saduilla, koska tutkimuskohteena on viime kädessä se, miten ihminen koettaa käsittää ja ymmärtää maailmaa.
Kirjan aiheisto voidaan jakaa kahdeksaan luokkaan.
Joukkoilmiöt
Aluksi Canetti kuvaa erilaisia joukkoja ja joukkoihin liittyviä ilmiöitä. Canettin tyylikeinona on voimakas eläytyminen kuvattuihin tapahtumiin. Canetti esittää useita kontrastiivisia jaotteluja (avoin–suljettu, hidas–nopea, rytminen–ryytynyt, näkymätön–näkyvä joukko) ja sitten viisikohtaisen jaon, joka perustuu hallitsevaan tunnetilaan ja sulkee sisäänsä myös eläinlaumat: raivo-, pako-, kielto-, kääntymys- ja juhlajoukko. Joukot ovat suuria, mutta niiden ohella on pieniä ihmisryhmiä eli joukkueita (Meute). Nämä Canetti jakaa neljään luokkaan: metsästys-, sota-, suru- ja kasvujoukkue.
Canettin mukaan joukoilla on seuraavat perusominaisuudet:
Uskonnolliset ilmiöt
Uskonnot syntyvät joukkuetyyppien muuttuessa toisikseen. Joukkue haluaa pysyä koossa ja koettaa säilyttää kollektiivisen mielialan siirtämällä sitä tilanteen mukaan erilaiseen astiaan. Uskonnot jakaantuvat samoin kuin joukkueet: on metsästys-, sota-, suru- ja kasvu-uskontoja. Esimerkiksi kristinusko on suru-uskonto ja islam sotauskonto; vapaata markkinataloutta Canetti pitää kasvu-uskontona. Tarkastelutapa on reduktiivinen, eikä Canetti usko tuonpuoleiseen. Hän on hyvin lähellä Wilfred R. Bionia huomauttaessaan, että uskonnollinen joukkue (Bionilla ”messiaaninen ryhmä”) voi pysyä koossa vain jos onnistuu lykkäämään tavoitteensa tuonpuoleiseen; tavoitteen saavuttaminen johtaisi — paradoksaalista kyllä — joukon hajoamiseen.
Joukot mielisairauksissa
Tarkastellessaan joukkokuvitelmien asemaa eri mielisairauksissa Canetti päätyy varsin kiehtoviin tuloksiin: skitsofreenikko koettaa kuvitellun joukon avulla vapautua käskyn odista; kasvuhaluiset joukot ovat paralyytikon puolella; juoppohullun harhat ovat joukoittaisia; paranooikkoa väijyvät vihamieliset joukkueet. Paranoia on leimallisesti vallan sairaus, ja kirja päättyy laajaan analyysiin leipzigilaisen tuomarin Daniel Schreberin muistelmista. Canetti asettaa rinnatuksin Daniel Schreberin ja Adolf Hitlerin: joukoilla oli sekä Schreberille että Hitlerille tärkeä poliittinen ja psyykkinen merkitys.
Väkivaltailmiöiden ruumiillinen perusta
Ihmisen ruumis ja kouriintuntuva todellisuus määräävät ihmisen toimintaa, kehitystä ja ymmärrystä hyvin pitkälti. Väkivallan perustana on ihmisen ravinnonhankinta. Heti kirjansa aluksi Canetti toteaa: ”Ihminen ei pelkää mitään niin paljon kuin tuntematonta kosketusta.” Mitä kosketuksesta saattaisi seurata? Ihminen tarttuu kädellään saaliiseen, repii sen rikki, vie suuhunsa, puree ja nielee. Saalis kulkee pitkän pimeän taipalen ruumiin sisässä ja saaliista imetään kaikki hyödyllinen ja sulatetaan omaan ruumiiseen, kunnes jäljelle jää vain jätettä ja pahaa hajua. Se poistetaan ruumiista häpeillen. ”Saalis otetaan väkivalloin kiinni ja hotkitaan väkivalloin suihin”, kirjoittaa Canetti ja jatkaa: ”Kun väkivalta lakkaa hätäilemästä, se muuttuu vallaksi.”
Valta
Valtaa eli mahtia on vaikea eritellä, koska se on moniulotteinen ilmiö ja eri ihmiset ja eri kielet käsittävät sen eri tavoin. Vallan ja väkivallan eroa Canetti havainnollistaa sillä, miten kissa leikkii pyydystämällään hiirellä. Kun kissa antaa hiiren juosta vähän matkaa, hiiri ei enää ole kissan väkivallan kohteena mutta se on yhä kissan vallassa. Kissa valvoo tilaa, jossa hiiri on, mutta suo hiirelle toivonpilkahduksen. Vallalle voidaankin esittää seuraavat määreet: tila, toivonpilkahdus, valvonta ja tuhohalu. Canettin mukaan väkivalta piilottelee aina vallan takana. Väkivaltias haluaa käyttää toisia joko ravinnokseen tai muutoin hyväkseen niin että hän itse jää viimeisenä jäljelle. Kummassakin tapauksessa hän jää eloon toisten kuollessa. — Valta merkitsee Canettille myös silkkaa pystyvyyttä ja kykenevyyttä, eräänlaista narsismia jota ihminen kokee voidessaan hallita maailmaa.
John Anthony Brooks
pienoiskuva|Brooks [[Yhdysvaltain jalkapallomaajoukkueen paidassa vuonna 2013]] John Anthony Brooks Jr. (s. 28. tammikuuta 1993 Berliini, Saksa) on yhdysvaltalainen jalkapalloilija, joka pelaa Bundesliigan VfL Wolfsburgissa ja Yhdysvaltain maajoukkueessa. Pelipaikaltaan 193 senttimetriä pitkä Brooks on puolustaja.
Joukko ja valta
Eloonjääminen
Saksan kielen Überleben eli eloonjääminen tois(t)en kuollessa on Canettin teoksen ydinkäsitteitä. Kun joku jää eloon toisen kuollessa, hän tuntee voittaneensa kuoleman; vainaja oli heikompi kuin hän, ja niinpä eloonjääjä on valtansa tunnossa. ”Tappaminen on eloonjäämisen alkeellisin muoto. – – Ihminen haluaa kaataa hänet [vihollisen] voidakseen tuntea, kuinka hän itse elää yhä ja toinen ei enää elä.” Etelä­merellä uskotaan, että tapetun miehen voima, mana, siirtyy tappajalle. Sodassa taasen on tärkeää, että vihollisten lisäksi kaatuu myös omia; pääasia on, että itse jäädään eloon mahdollisimman monien kuollessa. Kuolema on — ainakin näennäisesti — voitettu uhraamalla toiset kuolemalle; kyse voi toki olla joko fyysisestä tai sosiaalisesta kuolemasta. Toiset toimivat ”kuolemanjohdattimena”. Tämä illusorinen kuolemattomuus on Canettin mukaan ihmiskunnan polttavin ongelma.
John Anthony Brooks
Brooks syntyi ja kasvoi Berliinissä edustaen Hertha Berliniä nuoruudestaan asti. Hän debytoi seuran paidassa Bundesliigassa elokuussa 2013 pelattuaan edellisen kauden seuran paidassa 2. Bundesliigassa. Brooks teki heti bundesliigadebyytissään maalin Eintracht Frankfurtia vastaan.
Joukko ja valta
Käsky
Kuolema löytyy käskynkin takaa. Canettin mukaan käsky on alun perin tappouhkaus: vahvempi eläin antaa heikommalle pakokäskyn, ja heikomman on paettava henkensä edestä. Ihmisten kesken annetut käskyt ovat loitonneet melko kauas alkuperästään. Jos ihminen ei tottele saamaansa käskyä, ei käskijä välttämättä surmaa häntä. Lisäksi tottelemisesta palkitaan: käskyyn yhdistetään ruokalupaus. Tilanne ei kuitenkaan ole ongelmaton, sillä käskyn otaa (saks. Stachel) ei pidä jättää huomiotta. Kun ihminen tottelee saamaansa käskyä, käskyn ota jää häneen. Ihminen haluaa vapautua tuosta odasta — se on piikki hänen lihassaan. Kuinka vapautus on mahdollinen? Canetti esittää kolme vaihtoehtoa: joukkoon sulautumisen, psykoosin ja toisten käskemisen. Näistä viimeinen on meidän itse kunkin käytössä. Kun voimme käskeä jotakuta toista samalla tavoin kuin meitä itseämme on käsketty, silloin vapaudumme odasta. Selkeimmin tämä näkyy lastenkasvatuksessa ja sotaväessä.
John Anthony Brooks
Kesällä 2017 Brooks siirtyi Wolfsburgiin.
Joukko ja valta
Muodonmuutos
Wilhelm Dilthey nimitti hermeneutiikaksi sitä, miten ihminen etsii tekstistä merkkejä toisesta psyykestä ja pyrkii eläytymään toisen ihmisen sielunelämään. Hermeneutiikka sisältyy siihen laajaan ilmiökenttään, jota Canetti kutsuu muodonmuutokseksi ja joka suunnilleen vastaa Freudin samastumista. (Canettin käsite Einverleibung eli ’sula[u]ttaminen, inkorporaatio’ vastannee Freudin kohteenvalintaa.) Muodonmuutos erottaa ihmisen eläimistä; ihmiset ”ovat muodonmuutokselle kiitollisuudenvelassa kaikesta parhaimmastaan”. Ihminen voi laittautua sekä toiseksi ihmiseksi että eläimeksi, kuten Canettin bušmanniesimerkit osoittavat. Myös suru-uskonnot syntyvät samastumisesta: ihminen on kehittynyt taitavaksi metsästäjäksi nimenomaan sen ansiosta, että hän pystyy asettumaan saaliin nahkoihin ja aavistamaan sen juonet; sitten hän surmaa saaliin ja syö sen, mutta samalla hän surmaa osan itseään; hän kokee myös saaliin piinan ja ahdistuksen, koska on eläytynyt sen asemaan; hän kokee ahdistusta ja syyllisyyttä; ahdistus purkautuu uskonnoksi, jonka keskushenkilön — Tammuzin, Adoniksen, Kristuksen, Husainin — olisi kaikista ihmisistä viimeiseksi pitänyt kuolla; kuoleva jumala ottaa pois maailman synnin. (Canetti päätyy siis erilaiseen tulkintaan kuin Freud Toteemissa ja tabussa.)
Vastaanotto
Joukon ja vallan vastaanottoa on vaikeuttanut se, ettei teosta voi sijoittaa yhden tieteenalan alle vaan se edustaa monitieteisyyttä ja Canettin kirjoitustyyli on esseistinen ja kaunokirjallinen. Kirjassa on aineistoa muun muassa joukkopsykologian, sosiaalipsykologian, sosiaalipsykiatrian, antropologian, käytännöllisen filosofian ja yhteiskuntafilosofian alalta. Canetti suhtautuu kriittisesti psykoanalyysiin, erityisesti Freudin teoksiin Psykoanalyyttisia huomioita omaelämäkerrallisesti kuvatusta paranoiatapauksesta (1911) ja Joukkopsykologia ja egoanalyysi (1921), ja tämä herätti ärtymystä Theodor W. Adornossa. Adornon mielestä Freudin Joukkopsykologia ennakoi nerokkaalla tavalla kansallissosialismia, kun taas Canettin kirja kompastuu hänen mukaansa siihen, ettei todellisuutta ja mielikuvitusta eroteta riittävän selvästi toisistaan.
John Anthony Brooks
Brooks debytoi Yhdysvaltain jalkapallomaajoukkueessa vuonna 2013. Hän pelasi maajoukkueessa MM-kisoissa 2014 Brasiliassa, jossa hän puski ratkaisevan 2-1 -osuman Ghanaa vastaan alkulohkojen ensimmäisen kierroksen ottelussa. Hänestä tuli tuolloin historian ensimmäinen yhdysvaltalaispelaaja, joka on vaihdosta kentälle tultuaan onnistunut maalinteossa.
Brooks on pelannut kaikkiaan 38 maaottelua ja tehnyt niissä kolme maalia.
Hendersoninviistäjä
Hendersoninviistäjä on noin 35 cm pitkä, ja sen siipien kärkiväli on 90–97 cm.
Hendersoninviistäjän pääravintoa ovat mustekalat. Ne syövät myös kaloja ja äyriäisiä. Ne pesivät Hendersoninsaaren tasangolla metsän siimeksessä.
Mansesteri
Mansesteri on suomalainen rap-yhtye, jonka muodostavat tamperelaiset rap-muusikot Mc Mane (Markus Savolainen) ja Vainis (Jesse Lehtinen) sekä heidän virallinen keikka DJ, DJ Kalu (Kalle Nummi). Artistit ovat tehneet itsenäisinä artisteina musiikkia noin vuodesta 2003 saakka ja vuonna 2009 he perustivat suomenkielisen rap-yhtyeen Mansesterin yhdessä Sarkastisen (Sasu Salonen) ja Inde Morjesta (Iiro Lehtonen) kanssa. Mansesterin yksi tunnetuimmista biiseistä on Kertakäyttörakkaus.
Historia
Vainis kertoo blogissaan Mansesterin perustamisesta näin:
"Oli Perjantai-iltapäivä vuonna 2009. Istuin tuttuun tapaan Bar Passionissa Tampereen keskustassa kehittelemässä tekemistä illalle. Sain tekstiviestin Sarkastiselta, joka pyysi minua tulemaan Koskenrantaan koska "MC Manekin on tulossa sinne ja sun pitää ehdottomasti tutustua siihen". Noin vuosi takaperin olin tutustunut Sarkastiseen työnhakukurssilla ja Sarkastinen oli auttanut minua esikoislevyni nauhoituksissa, miksauksissa ja vieraili myös levyllä.
Tämä tarjous siirtyä pussikaljalle ulos ei kuitenkaan lämmittänyt mieltäni kovinkaan suuresti. Koskenranta ei koskaan ollut oikein "mun mesta" istua aamusta iltaan juomassa kaljaa. Lisäksi minulla ei ollut mitään mielipidettä MC Manesta, enkä ole koskaan ollut kovinkaan hyvä tutustumaan uusiin ihmisiin. Tiesin, että MC Mane on tunnettu aritisti Mikseri.net -palvelussa, mutta en ollut kuullut itse yhtään hänen kappalettaan. Jostakin mielenhäiriöstä tai paremman tekemisen puutteesta kuitenkin lähdin terassilta pöllitty tuoppi kädessäni kohti Koskenrantaa. Koskenrannassa paikalla olivat Sarkastinen kavereineen ja minulle vielä täysin tuntematon Inde. Tutustumiseni Maneen tapahtui niinkin onnistuneesti, että mies kirjaimellisesti kannettiin hieman myöhemmin paikalle. Keskustelusta ei juurikaan tullut mitään, mutta toistuva lause "älä vihaa mua" jäi hyvin mieleen. Pikku hiljaa Manen pää selkiytyi ja me puhuimme porukalla musiikista. Tämä oli minun ensikosketukseni koko Mansesteriin."
Mansesterin ensimmäinen albumikokonaisuus EP20 julkaistiin 2010. Albumilla ollut kappale "Kertakäyttörakkaus" on streamannut Spotifyssä kultaa (yli 2 miljoonaa soittokertaa). Tosin kappale julkaistiin Spotifyyn vasta 2016. Vainis kertoo levyntekoprosessin olleen erittäin sekava. Koko levyn kappalerepertuaari on täysin toisistaan irrallisia ja eri tyylisiä kappaleita. Silloin Mansesteri alkoi vasta harjoitella yhteistyötä toistensa kanssa ja levy oli Mc Manen sanojen mukaan kokeilemista, miten kaikkien tyylit saadaan natsaamaan yhteen, sekä myös kepillä jään kokeilua miten kuuntelijat tällaisen albumin ottaisi vastaan. Toinen albumi Kolminaatio julkaistiin 2011, jossa oli vierailemassa mm. Sami Saari. Kolminaatio -albumi alkoi olla musiikillisesti lähempänä sitä, miltä Mansesteri halusi kuulostaa. Kolmas albumi Kun Mikään Ei Ole Pyhää julkaistiin 2013 on Mansesterin sensuroimattomin albumi. Kappaleella taiteillaan sanavapauden rajamailla, sekä korrektiuden ohuella langalla niin kappaleiden samplejen, kuin kappaleiden suorasukaisten sanoituksien ansiosta. Levyllä oli monta isoa ja vaikuttavaa kappaletta, mutta siltä ei noussut yli muiden yhtäkään hittiä. Albumi oli Mansesterin ensimmäinen virallinen ja teoston alainen levy. Neljäs albumi Paratiisi Palaa julkaistiin 2015. Levystä tekivät lehtijutun Aamulehti ja Tamperelainen. Levyllä esiintyvä "Tampere II" -niminen kappale on striimannut spotifyssä kultalevyyn oikeuttavat 2 000 000 kertaa. Mansesteri on luovuttanut kappaleen kultalevyn Tampereen kaupungille. Paratiisi palaa oli musiikillisesti Mansesterilla iso harppaus eteenpäin aiemmasta levystä. Mansesteri perusti ja tituleerasi uuden genren suomi-hiphopin alle, joka kantaa nimeä "RamHop". Viides albumikokonaisuus Maskin Alta julkaistiin 2017. Albumi on streamannut kultaa. Albumin viimeinen kappale "Saravon Pekka" on myynyt platinaa. Lisäksi albumilla oleva kappale "Prinsessoja ja Putkimiehiä" on myynyt kultaa. Albumi oli ensimmäinen Mansesterin albumi, jossa Inde ei ollut enää mukana.
Mansesterin uusin julkaisu on "Parrakkaat Miehet (Hilpeä Hauki feat. Mansesteri & Jenni)", joka on yhteistyössä Suomen Musiikki-, sekä Warner Music -levy-yhtiöden kautta julkaistu Spotifyyn.
Saravon Pekka on Tapparalle tehty kappale ja kappale on tehty DVBBS:n "Tsunami" kappaleen pohjalta. Mansesteri on tehnyt Tapparan kanssa yhteistyötä vuodesta 2015 asti ja on julkaissut Tapparalle kappaleet Saravon Pekka, Saravon Pekka (2017 Remix)  ja Kirveelle Töitä feat. Ide. Tapparalaiset, kuten monet muutkin jääkiekkopiirit ovat ottaneet omiksensa myös Mansesterin kappaleet Tampere II,  Ykköset   , sekä Bissee ja Änärii.
Yhtyeen kuudes albumi Kulttistatus julkaistiin 2020. Albumin kappale "Kirveelle Töitä" on myynyt kultaa.
Mansesteri on saavuttanut julkaisuillaan viisi kulta- ja yhden platinalevyn. Lisäksi bändi on saanut hopealevyn kappaleesta "Kuka On Se Oikea".
Mansesteri on keikkaillut isojen artistien kanssa, kuten Robin, Elastinen, Sanni ja Mikael Gabriel, Petri Nygård, Brädi, Anna Abreu, JVG, Teflon Brothers, Apulanta ja osallistunut isoihin festari- ja urheiluhallikeikkohin aina Kotkan Meripäivistä Helsingin Harwall Arenan kautta Kalajoen Juhannukseen ja Summer Up -festivaaleille Lahteen.
Hors d’œuvre
thumb|Alkupalana tarjottava Crudités variés tarkoittaa yksinkertaisesti raakavihanneksista koottua salaattiannosta.
Ranskankielisellä käsitteellä hors d'œuvre ( : "työn ulkopuolella") tarkoitetaan ranskalaisessa keittiössä yleensä kylmänä tarjoiltavaa alkupalaa tai pikkupurtavaa. Ranskassa ilmaisua käytetään myös laajemmin merkityksessä lisä tai ylimääräinen. Ilmaisu on taipumaton. Erikoismerkin œ puuttuessa ilmaisu voidaan kirjoittaa myös hors d'oeuvre.
Suomessa ilmaisulla hors d'œuvre voidaan tarkoittaa voileipätarjotinta, mutta myös kokonaista voileipäpöytää. Suomalaisessa keittiöperinteessä merkitys voidaan rajoittaa myös ennen ateriaa tarjottaviin kylmiin tai lämpimiin pikkuruokiin.
Ranskalaisen perinteen mukaisesti aterian yhteydessä tarjottavan hors d'œuvren tarkoituksena on saada ruokahalu kasvamaan tai sillata varsinaisen aterian tai pääruuan odotteluun kuluvaa aikaa. Tässä tarkoituksessa voidaan tarjota esimerkiksi pieni annos salaattia, kalaa, leikkeleitä, kinkkua tai juustoa sekä näiden yhdistelmiä. Tässä tarkoituksessa hors d'œuvre tarkoittaa samaa kuin entrée, suomeksi alkupala. Muissa kielissä tällaisia tarjottavia kutsutaan esimerkiksi nimillä antipasto, meze tai zakuski. thumb|Pienikokoinen sormin syötäväksi tarkoitettu hors d'œuvre -annos.
Erilaisia hors d'œuvre -annoksia voidaan tarjota myös aterian ulkopuolella tai sen sijaan tilaisuuksissa, jotka sijoittuvat varsinaisten aterioiden väliin. Tällaisia ovat esimerkiksi cocktailtilaisuudet, juhlavastaanotot tai julkistamistilaisuudet. Tarjottavat annokset ovat tällöin lähinnä suupalan kokoisia, ja ne valmistetaan syötäväksi ilman aterimia. Esimerkkeinä voisivat olla esimerkiksi eri tavoin höystetyt kananmunan puolikkaat, pienet voileivät, tuulihatut tai miniatyyrileivokset.
Talo joen rannalla
Talo joen rannalla (House by the River) on Fritz Langin ohjaama yhdysvaltalainen film noir -elokuva vuodelta 1950. Elokuva perustuu A. P. Herbertin romaaniin The House by the River, josta käsikirjoituksen on tehnyt Mel Dinelli. Elokuvan pääosissa näyttelevät Louis Hayward, Jane Wyatt ja Lee Bowman
Langin edellinen elokuva Salaisuus oven takana oli menestynyt taloudellisesti huonosti, ja hänen arvostuksensa oli vähentynyt. Talo joen rannalla oli pienempi b-elokuva. Se tuotti Yhdysvalloissa suhteellisen hyvin, mutta ei päässyt laajaan levitykseen Amerikan ulkopuolella, joten se on Langin vähemmän tunnettuja elokuvia.
Elokuvan tapahtumat sijoittuvat joen rannalle. Kirjailija Stephen Byrne työskentelee rannalla olevassa talossa. Hänellä on sisäkkö, jota hän lähentelee. Kun nainen vastustaa, hän kuristaa tämän hengiltä. Kriitikko löytää elokuvasta useita yhtäläisyyksiä elävään elämään. Byrnen veli on jalkapuoli, Langin veli sairasti psoriasista. Byrne on samalla tavalla julman omahyväinen kuin mistä Langia moitittiin. Byrnen ja hänen vaimonsa suhdetta häiritsevät aviorikokset samalla tavalla kuin Langin ja hänen vaimonsa. Lisäksi Langin vaimo kuoli epäselvissä oloissa, poliisitutkinnan mukaan ampumalla itseään rintaan, mutta myöhemmin on huhuttu Langin syyllisyydestä.
Kritiikki
Jänteväksi pienten puitteiden rikosmelodraamaksi luonnehditussa elokuvassa sävellaji on viritetty synkäksi. Häikäilemättömän tyypin nostamista keskeiseksi on pidetty mielenkiintoisena ratkaisuna, ja kritiikissä kaivattiinkin enemmän kuvausta päähenkilön mielenliikeistä ja motiiveista.
Tom Henning Øvrebø
Tom Henning Øvrebø (s. 26. kesäkuuta 1966 Oslo) on norjalainen entinen jalkapalloerotuomari. Hän tuomitsi urallaan useita Mestarien liigan ja Uefa-cupin otteluita. Ammatiltaan Øvrebø on psykologi.
Ura huipputasolla
Øvrebø tuomitsi ensimmäisen ottelunsa Tippeligaenissa 20. syyskuuta 1992. Kaksi vuotta myöhemmin hänestä tuli kansainvälinen erotuomari. Hänet on palkittu Norjan pääsarjan parhaana erotuomarina eli Kniksen-palkinnolla viisi kertaa vuosina 2001, 2002, 2003, 2005 ja 2006. Øvrebø on tuominnut myös kaksi Norjan cupin loppuottelua vuosina 1999 ja 2006.
St. John Philby
thumb|St. John Philby. Harry Saint John Bridger Philby (3. huhtikuuta 1885 Badulla, Brittiläinen Ceylon – 30. syyskuuta 1960 Beirut, Libanon) oli Lähi-idässä vaikuttanut brittiläinen siirtomaavirkamies, tutkimusmatkailija ja arabisti. Hän toimi muun muassa Saudien hallitsijasuvun neuvonantajana. Philby vaikutti myös muun muassa arkeologiaan, kartografiaan ja kielitieteeseen. Hänet tunnettiin myös nimellä ”šeikki Abdullah”.
Tom Henning Øvrebø
Ura huipputasolla
Hän oli tuomitsemassa vuoden 2008 EM-kilpailuja, joka oli ensimmäinen iso arvokisaturnaus hänen urallaan maajoukkuetasolla. Kisoissa hän tuomitsi kaksi alkulohkojen ottelua, Saksa–Puola ja Italia–Romania. Jälkimmäisestä ottelusta hän sai osakseen kritiikkiä, eikä täten tuominnut enää turnauksen pudotuspeleissä.
Cesiumbromidi
Cesiumbromidi (CsBr) on cesium- ja bromidi-ionien muodostama epäorgaaninen ioniyhdiste. Yhdistettä voidaan käyttää tuikeilmaisimissa ja infrapunaspektrometriassa.
Tom Henning Øvrebø
Ura huipputasolla
Øvrebø toimi erotuomarina muutamissa vuoden 2010 MM-kilpailujen karsintaotteluissa. Hän kuului 14 esivalitun erotuomarin joukkoon, joista lopulta 10 valittiin itse MM-kilpailuihin erotuomariksi. Øvrebø jäi valitun kymmenikön ulkopuolelle.
St. John Philby
Philbyn poika oli tunnettu vakooja ja kaksoisagentti Kim Philby.
Cesiumbromidi
Ominaisuudet, valmistus ja käyttö
Huoneenlämpötilassa cesiumbromidi on väritöntä tai valkoista kiteistä ainetta, joka on myös hygroskooppista. Yhdiste liukenee erittäin hyvin veteen ja liukenee lisäksi eräisiin orgaanisiin liuottimiin kuten etanoliin.
Tom Henning Øvrebø
Kritiikki
Kauden 2008–2009 Mestarien liigan välierien toisessa osaottelussa Chelsean ja Barcelonan välillä Øvrebø sai osakseen suurta kritiikkiä. Hän jätti asiantuntijoiden mukaan viheltämättä kaikkiaan kuusi rangaistuspotkua Chelsealle ja myös Barcelona-puolustaja Éric Abidalin ulosajo oli kyseenalainen. Pelin päätyttyä useat Chelsea-pelaajat kävivät kuumana norjalaiserotuomarille mukaan lukien Didier Drogba, joka sai myöhemmin neljän ottelun pituisen rangaistuksen epäasiallisesta käyttäytymisestään. Chelsea-valmentaja Guus Hiddink totesi tuomaroinnin olleen huonointa, mitä hän on koskaan nähnyt.
St. John Philby
Elämänvaiheet
Philby kävi Westminster School -sisäoppilaitosta ja opiskeli Cambridgen Trinity Collegessa, jossa itämaisten kielten opettajana oli tuolloin E. G. Browne. Eräs hänen luokkatovereistaan oli intialainen Jawaharlal Nehru, tuleva itsenäisen Intian ensimmäinen pääministeri. Philby värväytyi vuonna 1907 siirtomaahallintoon ja työskenteli vuodesta 1908 virkamiehenä Brittiläisessä Intiassa. Hän sanoi olleensa ”ensimmäinen sosialisti” Intian hallinnossa. Hän oppi elämänsä aikana puhumaan englannin ohella sujuvasti urdua, punjabia, belutšia, persiaa ja arabiaa. Hän kuului vuodesta 1914 Percy Coxin esikuntaan.
Cesiumbromidi
Ominaisuudet, valmistus ja käyttö
Cesiumbromidia valmistetaan neutraloimalla cesiumhydroksidin tai cesiumkarbonaatin vesiliuosta vetybromidilla.
Cesiumbromidia käytetään röntgensäteiden havaitsemiseen tarkoitetuissa tuikeilmaisimissa ja aktivaattoriksi lisätään usein natrium- tai talliumjodidia. Yhdisteestä valmistetaan myös infrapunaspektrometriassa tarvittavia kyvettejä, ikkunoita ja prismoja.
St. John Philby
Elämänvaiheet
Philby osallistui ensimmäisen maailmansodan aikana poliittisena upseerina brittien Mesopotamian-sotaretkeen. Arabikapinan puhjettua hänet lähetettiin vuonna 1917 neuvottelemaan vaikutusvaltaisen heimojohtajan Abd al-Aziz Ibn Saudin kanssa. Sen jälkeen Philby matkasi Uqairista Jeddaan Arabian niemimaan poikki. Hän kirjoitti matkastaan vuonna 1922 matkakuvauksen Heart of Arabia. Philby toimi Britannian edustajana Transjordanian protektoraatissa vuosina 1921–1924. Hänen edeltäjänsä tässä virassa oli ollut T. E. Lawrence. Philby erosi lopulta virastaan, sillä hän ei hyväksynyt Britannian politiikkaa Lähi-idässä.
Tom Henning Øvrebø
Kritiikki
Øvrebø joutui jälleen kerran myrskynsilmään, kun hän oli hyväksynyt vuoden 2009–2010 Mestarien liigan Bayern Münchenin ja Fiorentinan välisessä pudotuspeliottelussa selväksi paitsiotilanteeksi osoittautuneen maalin. Fiorentina-valmentaja Cesare Prandelli oli ottelun jälkeen hyvin pettynyt tuomarityöskentelyyn.
St. John Philby
Elämänvaiheet
Luovuttuaan virkaurastaan Philby ryhtyi liikemieheksi. Hän asui vuodesta 1925 alkaen pääasiassa Saudi-Arabiassa ja toimi maan kuninkaaksi kohonneen Ibn Saudin epävirallisena neuvonantajana. Philby kääntyi islaminuskoon vuonna 1930. Hän kartoitti Arabian niemimaata ja ylitti vuonna 1932 toisena eurooppalaisena suuren Rub’ al-Khalin aavikon. Hän palasi vuonna 1939 vähäksi aikaa Britanniaan ja asettui vaaleissa fasistisen British People’s Party -puolueen ehdokkaaksi, mutta ei tullut valituksi. Kun hän toisen maailmansodan aikana vuonna 1940 matkusti Saudi-Arabiasta Karachiin Intiaan, hänet vangittiin ja vietiin internointileirille Ascotiin Englantiin, sillä hänen uskollisuuttaan kotimaalleen epäiltiin. Ilmiannon Britannian viranomaisille oli tehnyt kuningas Ibn Saud. Philby vapautettiin maaliskuussa 1941. Hän muutti uudelleen Lähi-itään sodan päätyttyä vuonna 1945.
Philby teki vielä vuonna 1950 yli 4 500 kilometriä pitkän tutkimusretken muinaisen Midianin valtakunnan alueella. Vuonna 1951 hän teki epigraafikko Gonzague Ryckmansin kanssa retken, jolla kartoitettiin yli 12 000 piirtokirjoitusta. Philby karkotettiin Saudi-Arabiasta vuonna 1955 hänen arvosteltuaan kuningas Saudin hallintoa tuhlailusta ja tehottomuudesta. Hän kuoli viisi vuotta myöhemmin Libanonissa. Hänet on haudattu Bashuran islamilaiselle hautausmaalle Beirutiin.
Philby oli kahdesti naimisissa. Ensimmäisestä avioliitosta englantilaisen Dora Johnstonin kanssa syntyi yksi poika, Kim. Toinen vaimo oli saudi.
Buergerin tauti
Buergerin tauti eli thromboangiitis obliterans on sairaus, joka aiheuttaa varsinkin raajojen verisuonten ahtautumista ja tukkeutumista. Sairaus on harvinainen, ja suurimmassa vaarassa saada sen ovat 20–40-vuotiaat miehet, jotka ovat tupakoineet runsaasti tai käyttäneet purutupakkaa. Myös Raynaudin oireella voi olla yhteys Buergerin tautiin. Lapsilla tauti on erittäin harvinainen mutta saattaa liittyä autoimmuunisairauteen. Naisia on potilaista vain kymmenesosa.
Buergerin taudin oireita ovat raajojen värin muutokset; ne saattavat olla kalpeat, punaiset tai sinertävät. Raajat voivat myös tuntua kylmiltä. Kipuja, ihomuutoksia ja haavaumia esiintyy. Buergerin taudissa hoidon tavoitteena on oireisiin puuttuminen. Oireet voivat lakata, jos potilas lopettaa tupakkatuotteiden käytön, mutta osassa tapauksista käden tai jalan amputointi on välttämätöntä.
Buergerin tauti on yleisempi esimerkiksi Kaakkois-Aasian, Intian sekä Lähi-idän väestöillä ja varsinkin Bangladeshissa kuin pohjoiseurooppalaisilla. Sairaus on nimetty lääkäri Leo Buergerin (1879–1943) mukaan.
Erik Rhodes
Erik Rhodes on:
Erik Rhodes (pornonäyttelijä)
Erik Rhodes (8. helmikuuta 1982 Long Island – 14. kesäkuuta 2012 New York) oli yhdysvaltalainen homopornonäyttelijä. Hänen syntymänimensä oli James Elliott Naughtin, ja hän loi kahdeksanvuotisen uran pornoteollisuudessa ennen sydänkohtauksen aiheuttamaa kuolemaansa 30-vuotiaana. Hän oli Falcon Studiosin tähti. Hän kertoi avoimesti elämästään pornonäyttelijänä ja prostituoituna. Hän myönsi steroidien ja huumausaineiden käytön, ja hän kertoi nelivuotisen suhteen päättymisestä kuolinvuonnaan.
Rhodes sai vuonna 2008 parhaan pääosanäyttelijän Grabby-palkinnon (The Ivy League). Lisäksi samassa kategoriassa palkittiin Jason Ridge. Samana vuonna Rhodes voitti parhaan versatile-esiintyjän Grabbyn.
Signals
Signals on kanadalaisen rockyhtye Rushin yhdeksäs studioalbumi. Albumi julkaistiin vuonna 1982. Albumin tunnetuin kappale on sen avausraita "Subdivisions"
Valgjärv (Otepää)
Valgjärv (myös Kriisa tiik) on Virossa Põlvamaalla Kanepin kunnassa sijaitseva järvi.
Maantietoa
Järven pinta-ala on 66 hehtaaria ja se on 1,4 kilometriä pitkä ja 750 metriä leveä. Saaria on kolme, joiden yhteinen pinta-ala on 0,77 ha. Länsipäässä sijaitsevia Mustasaaria, jotka ovat 110 ja 60 metriä pitkät, yhdistää kävelysilta. Luoteisrannan läheisyydessä sijaitsee 40 metriä pitkä Pajusaar. Järveen laskee viisi ojaa, joista huomattavimmat ovat lounaasta tuleva Roodevikukraav, etelästä tuleva Põdrajärve oja ja kaakosta Mikumõtsa oja. Sen laskujoki on Elva jõgi (Tamme jõgi), joka lähtee Pajusaaren takaa virtaamaan kohti luodetta. Järven vedenpinnan korkeus on keskimäärin 177,0 metriä mpy ja sen valuma-alueen laajuus on 4,9 neliökilometriä. Järvi on luodattu ja sen keskisyvyys on 3,2 metriä ja suurin syvyys 5,5 metriä. Järven laskennalliseksi tilavuudeksi voidaan määrittää 0,0021 kuutiokilometriä eli 2,1 miljoonaa kuutiometriä. Järven rantaviivan pituus on 5,1 kilometriä ja rannat ovat pääasiassa metsämaata. Järven itärannalla sijaitsee Valgjärven kylä, jonka asutus on levinnyt rantaan. Etelässä sijaitsee kylän puisto, jossa on vanhoja tammia.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei pienen syväyksensä vuoksi lämpötilakerrostu.
Jaakko Luhtanen
Jaakko Luhtanen (1906 – 19. lokakuuta 1985 ) oli lahtelainen yritysjohtaja ja pesäpalloilija, joka on luokiteltu sadan merkittävimmän lahtelaisen joukkoon.
Jaakko Luhtanen siirtyi Luhta Oy:n johtotehtäviin 1936 ja vuonna 1944 hänestä tuli yrityksen toimitusjohtaja.
Pesäpallossa Luhtanen edusti Lahden Mailaveikkoja ja oli viisi kertaa voittamassa Suomen mestaruutta, ensimmäinen 1925 tuli vielä suojeluskunnan nimissä. Itä–Länsi-otteluun Luhtanen valittiin 1932 vaihtopelaajaksi. Kopparina pelannut Luhtanen oli seuransa parhaita etenijöitä.
Vivian Campbell
Vivian Patrick Campbell (s. 25. elokuuta 1962 Belfast, Pohjois-Irlanti) on irlantilainen kitaristi, joka tunnetaan parhaiten Def Leppard -yhtyeen kitaristina. Hän on soittanut Def Leppardissa vuodesta 1992 lähtien. Sen lisäksi hän on soittanut muun muassa Diossa vuosina 1983–1986.
Uran alkuajat ja Sweet Savage
Vivian Campbell aloitti kitaransoiton 12-vuotiaana. Hän liittyi Sweet Savageen ollessaan 15-vuotias. Vuonna 1980 Campbellin ollessa 18-vuotias Sweet Savage julkaisi ensimmäisen singlensä "Lady Marionin". Seuraavana vuonna he julkaisivat neljä singleä "Eye of the Storm", "Ground Zero", "The Raid" ja "Take No Prisoners", joka sisälsi myös kappaleen "Killing Time", josta Metallica myöhemmin teki cover-version albumilleen Garage Inc.. Myöhemmin Campbell jätti Sweet Savagen ja liittyi Dioon vuonna 1983.
Dio
Kun Campbell liittyi Dioon, yhtyeeseen kuuluivat laulaja Ronnie James Dio ja rumpali Vinny Appice. Myös entinen Rainbow- basisti Jimmy Bain liittyi yhtyeeseen ja tällä kokoonpanolla syntyi albumi Holy Diver, joka sisälsi yhtyeen kuuluisimmat kappaleet "Holy Diver", "Rainbow In The Dark" ja "Don't Talk To Strangers". Ronnie James Dio ja Jimmy Bain soittivat levyllä koskettimia ja koska se olisi ollut keikoilla hankalaa, yhtyeeseen liittyi kosketinsoittajaksi Claude Schnell. Yhtye palasi levytysstudioon ja tuloksena oli kesällä 1984 julkaistu The Last in Line, jonka nimikappale on myös hyvin tunnettu. Sen jälkeen yhtye lähti kiertueelle ja julkaisi kiertuevideon A Special From The Spectrum. Samalla kokoonpanolla julkaistiin vuonna 1985 vielä albumi Sacred Heart. Albumin jälkeisen kiertueen jälkeen Campbell erosi yhtyeestä ja hänet korvasi Craig Goldy.
Whitesnake
Vuonna 1987 Campbell liittyi Whitesnakeen John Sykesin tilalle. Yhtye lähti maailmankiertueelle riveissään kitaristit Campbell ja Adrian Vandenberg, laulaja David Coverdale, rumpali Tommy Aldridge ja basisti Rudy Sarzo. Campbell erotettiin vuosien 1987-1988 kiertueen jälkeen "negatiivisen asenteen" vuoksi.
Sivuprojektit
Def Leppardin ohella Campbell on soittanut yhtyeissä Clock ja Riverdogs. Vuonna 2005 hän julkaisi soololevyn Two Sides Of If. Sen lisäksi Campbell oli mukana tekemässä Shadow Kingin levyä Shadow King, vuonna 1991.
Yksityiselämä
Hän sairastaa syöpää, joka on uusiutunut kesäkuussa 2015.
Sirppiviistäjä
Sirppiviistäjä (Pterodroma alba) on ulappaliitäjien heimoon kuuluva valtamerilintu. Sen elinympäristö käsittää Tyynenmeren keskiosan saaristot Tongan, Phoenixsaaret ja Linen Kiribatissa, Marquesassaaret, Tuamotun ja Pitcairnin. Populaation koko on noin 10 000 paria. Johann Friedrich Gmelin kuvaili lajin holotyypin Kiritimatista 1789.
Gunnisonin piirikunta
Gunnisonin piirikunta on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 17 462. . Sen pinta-ala on 8 400 neliökilometriä. Piirikunnan hallintokeskus ja suurin kaupunki on Gunnison.
Väestö
Piirikunnan asukkaista 87,4 prosenttia on valkoisia ja 9,12 prosenttia latinalaisamerikkalaisia. 98 prosenttia asukkaista on Yhdysvaltain kansalaisia. Piirikunnan väestön keski-ikä on 34,5 vuotta.
Gino Rosato
Gino Rosato (s. 16. maaliskuuta 1972 Laval) on kanadalainen Ferrarin Formula 1 -tallin monitoimimies. Rosato aloitti työskentelyn Ferrarilla osa-aikaisesti vuonna 1991 ja kokopäiväisesti vuonna 1997. Vuodesta 2009 lähtien Rosato toimi Lotus Groupin varatoimitusjohtajana. Hän palasi takaisin Ferrarille vuonna 2014.
Rosato tunnetaan Kimi Räikkösen hyvänä ystävänä sekä hänen Robin-poikansa kummisetänä.
Laialepa laht
Laialepa laht (myös Junkrulaht) on Virossa Saarenmaalla sijaitseva järvi.